sagorsarker/bangla-wikipedia huggingface dataset:
অলচিকি লিপি

অলচিকি (ᱚᱞ ᱪᱤᱠᱤ) লিপি, এছাড়া অলসেমেট (সাঁওতালি: "অল" লেখা', "সেমেট" 'পড়া'), সাঁওতালি লিপি ও অল বর্ণমালা নামেও পরিচিত, অলচিকি হল সাঁওতালির জন্য প্রাতিষ্ঠানিক লেখার ব্যবস্থা। এই লিপিতে ৩০টি বর্ণ বা অক্ষর আছে। এই লিপি বাম থেকে ডানে লেখা হয়।
অলচিকি লিপি রঘুনাথ মুর্মু ১৯২৫ সালে সাঁওতালি ভাষাকে লিখিত রূপ দেওয়ার জন্য উদ্ভবন করেন।
এর পূর্বে, সাঁওতালি ভাষা ল্যাটিন, দেবনাগরী ও বাংলা লিপিতে লেখা হত। যেহেতু সাঁওতালি ভাষা ইন্দো-আর্য ভাষা-পরিবারভুক্ত নয় (ভারতের দক্ষিণাঞ্চলের অন্যান্য অধিকাংশ ভাষার মতো), সেহেতু ভারতীয় লিপিসমূহে সাঁওতালি ভাষার জন্য কোন স্বনিম (Phonemes) বিদ্যমান নেই, বিশেষতঃ এর রুদ্ধ ব্যঞ্জন, এবং স্বরবর্ণগুলোর জন্য, যা ভারতীয় লিপিগুলো দ্বারা শুদ্ধভাবে লেখা খুবই মুশকিল। এসম্পর্কিত বিস্তারিত বিশ্লেষণ ব্যোমকেশ চক্রবর্তী তার "Comparative Study of Santali and Bengali" (সাঁওতালি ও বাংলার তুলনামূলক অধ্যয়ন) বইতে আলোচনা করেন। তবে কোন কোনও মিশনারি বলেন লাতিন লিপিতে, সাঁওতালির রুদ্ধ ব্যঞ্জন, অনুনাসিক ও বাচনভঙ্গি অনেকাংশে ভালো শোনায়। ভারতীয় বিভিন্ন লিপির মতো, অলচিকি আবুগিদা নয়। অলচিকি বর্ণমালার মোট ৩০টি অক্ষর আছে। অলচিকি ভারতীয় অন্যান্য লিপির মতো বাম থেকে ডানে লেখা হয়।
অলচিকি লিপি ২০০৮ সালের এপ্রিলে মান্য ইউনিকোড সংস্করণ ৫.১-এর মুক্তির সাথে যোগ করা হয়।
অলচিকির জন্য ইউনিকোড ব্লক U+1C50–U+1C7F:
স্টারলিং হলিডে রিসোর্টস (ইন্ডিয়া) লিমিটেড

স্টারলিং হলিডে রিসোর্টস লিমিটেড (যা স্টারলিং হলিডেস হিসাবে পরিচিত) একটি হলিডে লাইফস্টাইল কোম্পানি যা ১৯৮৬ সালে প্রতিষ্ঠিত হয় । ২০০৫ সালে থমাস কুক ইনশিউরেন্স(টিসিআইএসআইএল) এর মাধ্যমে সম্পূর্ণ শেয়ার কিনে নেয়ার পর স্টারলিং হলিডে রিসোর্টস লিমিটেড কোম্পানিটি সম্পূর্ণভাবে থমাস কুক ইন্ডিয়া লিমিটেড(টিসিআইএল) এর অধীনস্থ একটি কোম্পানিতে পরিণত হয় ।
স্টক একচেঞ্জ এ থমাস কুক ইন্ডিয়া লিমিটেড(টিসিআইএল) এর পরিচিতি হচ্ছে- এনএসই: থমাসকুক, বিএসই: ৫০০৪১৩ ।
বর্তমানে ভারতের বিভিন্ন স্থানে স্টারলিং হলিডে রিসোর্টস লিমিটেড এর ২৬টি রিসোর্ট রয়েছে ।
২০১৫ সালের অক্টোবরে স্টারলিং হলিডে রিসোর্টস লিমিটেড নেচার ট্রেইলস রিসোর্টস প্রাইভেট লিমিটেড-যা মহারাষ্ট্রের ৪টি স্থানে রিসর্ট পরিচালনা করে, এর অধিকার লাভের জন্য একটি চুক্তি সই করে । এটি জানা গেছে যে, কোম্পানিটি আরও বিভিন্ন স্থানে তাদের রিসর্ট ব্যবসা প্রসারিত করতে চাচ্ছে ।
রিসর্টস কনডোমিনিয়াম ইন্টারন্যাশনাল(আরসিআই) এর সাথে স্টারলিং হলিডে রিসোর্টস লিমিটেড এর সাথে অ্যাফিলিয়েশন রয়েছে । এটি এআইআরডিএ(অল ইন্ডিয়া রিসোর্টস ডেভেলপমেন্ট এসোসিয়েশন)দ্বারা স্বীকৃত ।
স্টারলিং হলিডে ১৯৮৬ সালে ভারতের চেন্নাইতে প্রতিষ্ঠিত হয় । কোম্পানিটি এর প্রথম রিসোর্ট লেক ভিউ কোদাইকানাল চালু করে(সম্প্রতি রিসর্টটির নাম কোদাইকানাল লেক এর নাম অনুসারে কোদাই নামে পরিবর্তন করা হয়েছে)। ১৯৮৮ সাল হতে ২০১০ সালের মধ্যে স্টার্লিং হলিডেস ১১টি রিসর্ট প্রতিষ্ঠা করে । কোম্পানিটি এর নাম স্টার্লিং রিসোর্ট থেকে পরিবর্তন করে পরবর্তীতে স্টার্লিং হলিডেস রাখে ।
১৯৮৬ সাল হতে বর্তমান সময় পর্যন্ত কোম্পানিটি বিভিন্ন চরাই-উৎরাই পেরিয়ে বর্তমান অবস্থানে এসেছে ।
২০০৯ সালে, বে ক্যাপিটাল(পূর্বের ইন্ডাস হসপিটালিটি ফান্ড)স্টার্লিং হলিডে রিসর্টে বিনিয়োগ করে,
যার শেয়ারের পরিমাণ ছিলো ১৮.৮০% । পরবর্তীতে ২০০৯ সালে ইন্ডাস ডিসকাভারি ফান্ড এর ৭ শতাংশ শেয়ারের অংশীদার হয় । বে ক্যাপিটাল এবং অন্যান্যরা(যেমন-দামানি গ্রুপ এবং ঝুনঝুনওয়ালা গ্রুপ) বিনিয়োগের মাধ্যমে বর্তমানে স্টার্লিং হলিডে রিসর্ট এর ৪৭.৪২ শতাংশ শেয়ারের অংশীদার ।
২০১১ সালের জুলাই মাসে, রাকেশ ঝুনঝুনওয়ালা এবং রাধাকৃষ্ণ দামানী এর নেতৃত্বে কোম্পানিটি তার মূলধন ১২১.৫ কোটি রূপিতে উন্নীত করার লক্ষ্যে ২০১১ সালের ১৩ অক্টোবর একটি বিশেষ সাধারণ সভার আহবান করে ।
২০১৪ সালের ৭ ফেব্রুয়ারি, থমাস কুক ইন্ডিয়া লিমিটেড(টিসিআইএল) এবং স্টারলিং হলিডে রিসোর্টস লিমিটেড কোম্পানি দুটি একীভূত হওয়ার ঘোষণা দেয় ।
ডেভিড জে. থাউলেস

ডেভিড জেমস থাউলেস এফআরএস (; ২১ সেপ্টেম্বর ১৯৩৪ – ৬ এপ্রিল ২০১৯) স্কটল্যান্ডের বিয়ার্সডেন এলাকায় জন্মগ্রহণকারী ঘনীভূতবিষয়ক ব্রিটিশ পদার্থবিদ ছিলেন। ইতোমধ্যেই তিনি ওল্ফ পুরস্কারসহ পদার্থবিজ্ঞানে নোবেল পুরস্কার বিজয়ী।
হান্স বেটের অধীনে কর্নেল বিশ্ববিদ্যালয় থেকে পিএইচডি ডিগ্রী অর্জন করেন ডেভিড থাউলেস। যুক্তরাজ্যের বার্মিংহাম বিশ্ববিদ্যালয়ে গাণিতিক পদার্থবিজ্ঞানের অধ্যাপক ছিলেন তিনি। এরপর ১৯৮০ সালে সিয়াটলের ওয়াশিংটন বিশ্ববিদ্যালয়ে পদার্থবিজ্ঞানের অধ্যাপক হিসেবে যোগ দেন। থাউলেস অনেক তাত্ত্বিক বিষয়ে অবদান রেখেছেন। তন্মধ্যে, পরমাণু ও ইলেকট্রন এবং নিউক্লিয়নসমূহের বর্ধিত প্রক্রিয়া অনুধাবন অন্যতম। তার কর্মকাণ্ডের মধ্যে রয়েছে অতিপরিবাহিতা ফেনোমেনা, পারমাণবিক পদার্থের বৈশিষ্ট্যাবলী ও নিউক্লেইয়ের মধ্যে সমষ্টিগত গতিশীলতা।
রয়েল সোসাইটির ফেলো, আমেরিকান ফিজিক্যাল সোসাইটির ফেলো, আর্টস অ্যান্ড সায়েন্সেস আমেরিকান অ্যাকাডেমির ফেলো এবং যুক্তরাষ্ট্র জাতীয় বিজ্ঞান একাডেমির সদস্য হিসেবে দায়িত্ব পালন করেছেন।
১৯৯০ সালে পদার্থবিজ্ঞানে ওল্ফ পুরস্কার, ১৯৯৩ সালে ফিজিকস ইনস্টিটিউটের পল ডিরাক পদক এবং ২০০০ সালে আমেরিকান ফিজিক্যাল সোসাইটির লার্স অনস্যাজার পুরস্কার অন্যতম। ২০১৬ সালে এফ. ডানকান এম. হল্ডেন ও জে. মাইকেল কস্টারলিৎজের সাথে পদার্থবিজ্ঞানে যৌথভাবে নোবেল পুরস্কার লাভ করেন তিনি।
ডেভিড থাউলেস ২০১৯ সালের ৬ এপ্রিল ৮৪ বছর বয়সে মৃত্যুবরণ করেন।
আসহাব উদ্দীন আহমদ

আসহাব উদ্দীন আহমদ (১৯১৪ - ১৯৯৪) একজন বাংলাদেশী লেখক, সম্পাদক, রাজনীতিবিদ ও দক্ষ সংগঠক। তিনি যুক্তফ্রন্টের প্রাদেশিক পরিষদ সদস্য এবং একজন কমিউনিস্ট ছিলেন। চট্টগ্রাম নাইট কলেজ, সাধনপুর পল্লী উন্নয়ন উচ্চ বিদ্যালয়, বাঁশখালী ডিগ্রি কলেজসহ বেশ কিছু শিক্ষা প্রতিষ্ঠানের অন্যতম প্রতিষ্ঠাতা ছিলেন। তিনি বাংলা ও ইংরেজি ভাষায় মোট ২৭টি গ্রন্থ রচনা করেন। সাহিত্যে অবদানের জন্য তিনি ২০০৫ সালে মরণোত্তর বাংলাদেশ সরকার কর্তৃক প্রদত্ত সর্বোচ্চ সম্মান একুশে পদক-এ ভূষিত হন।
আসহাব উদ্দীন ১৯১৪ সালে তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বাঁশখালী উপজেলার সাধনপুর গ্রামের সচ্ছল এক কৃষক পরিবারে জন্মগ্রহণ করেন। তাঁর পিতা মুনশী সফর আলী চৌধুরী ও মাতা নাসিমা খাতুন। তিনি ১৯৩২ সালে বাণীগ্রাম-সাধনপুর উচ্চ বিদ্যালয় থেকে ম্যাট্রিক পাস করেন। পরে চট্টগ্রাম কলেজ থেকে ১৯৩৪ সালে ইন্টারমিডিয়েট পাস করেন। ১৯৩৬ সালে কলকাতা বিশ্ববিদ্যালয়ের অধীনে চট্টগ্রাম কলেজ থেকে বিএ পাস করার পর ১৯৩৯ সালে ঢাকা বিশ্ববিদ্যালয় থেকে ইংরেজি ভাষা ও সাহিত্যে এমএ পাস করেন।
শিক্ষকতা দিয়ে আসহাব উদ্দীন আহমদ কর্মজীবন শুরু করেন। তিনি প্রথমে চট্টগ্রাম কলেজ, পরে একে একে তৎকালীন ইসলামিয়া কলেজ (বর্তমান হাজী মুহম্মদ মুহসীন কলেজ), লাকসাম নবাব ফয়েজুন্নেসা কলেজ, ফেনী সরকারী কলেজ-এ ইংরেজি ভাষা ও সাহিত্য বিষয়ে অধ্যাপনা করেন। ১৯৫০ সালের মাঝামাঝি থেকে ১৯৫৩ সালের ডিসেম্বর পর্যন্ত কুমিল্লা ভিক্টোরিয়া কলেজ-এ ইংরেজি ভাষা ও সাহিত্য বিষয়ে অধ্যাপনা করেন। তিনি ছিলেন তৎকালীন বেসরকারি কলেজ শিক্ষক সমিতির মুখপত্র 'দি টিচার'-এর সম্পাদক।
১৯৫২ সালের ভাষা আন্দোলন-এর পর থেকে তিনি রাজনীতিতে সক্রিয় উঠেন এবং কলেজের অধ্যাপনা ছেড়ে দেন। মার্ক্সবাদে উদ্বুদ্ধ হয়ে যোগ দেন কৃষক-শ্রমিকদের পাশে। ১৯৫৪ সালে যুক্তফ্রন্টের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৫৭ সালে ন্যাশনাল আওয়ামী লীগের (ন্যাপ) সাধারণ সম্পাদক নির্বাচিত হন। বিপ্লবী রাজনীতির অনুসারী হওয়ায় তাকে পাকিস্তান আমলে এক বছর জেল খাটতে হয়। আইয়ুব খান ক্ষমতায় আসার পর তার রাজনীতি নিষিদ্ধ হয় এবং তার নামে হুলিয়া জারি হয়। ১৯৫৮ সাল থেকে ১৯৬৬ সাল পর্যন্ত আন্ডারগ্রাউন্ডে হুলিয়া মাথায় নিয়ে জীবন কাটাতে হয়। পাকিস্তান সরকার তাকে ধরে দেওয়ার জন্য পাঁচ হাজার টাকা পুরস্কার ঘোষণা করে। ১৯৬৬ সালে কমিউনিস্ট পার্টি দুই ভাগে ভাগ হয়ে গেলে তিনি পিকিংপন্থিদের সাথে ছিলেন এবং ১৯৬৭ সালে চট্টগ্রাম জেলার সভাপতি নির্বাচিত হন। বাংলাদেশ স্বাধীন হওয়ার পরও তিনি আত্মগোপনে ছিলেন। সেই সময়ে তিনি বিভিন্ন গ্রামে কৃষকদের বাড়িতে তাদের আশ্রয়ে আত্মগোপন করে কাটান। ১৯৮০ চীনা কমিউনিস্ট পার্টির আমন্ত্রণে গণচীন সফর ।এ বছরের শেষের দিকে সক্রিয় রাজনীতি হতে অবসর নেন।
আসহাব উদ্দীনের লেখালেখির মূল উপাদান ছিল শোষণমুক্তি ও সমাজ পরিবর্তন। ১৯৪৯ সালে তার রচিত প্রথম বই "বাদলের ধারা ঝরে ঝরঝর" প্রকাশিত হয়। তিনি তার "আমার সাহিত্য জীবন" বইতে বলেছেন,
"আমার লেখায় হাসি-ঠাট্টার ভেতর দিয়ে সামাজিক, অর্থনৈতিক বৈষম্য ও অবিচারকে তুলে ধরা হয়েছে এবং জনগণতান্ত্রিক সমাজতান্ত্রিক রাজনীতিকে প্রচার করা হয়েছে, জনপ্রিয় করা হয়েছে, প্রোপাগান্ডার আকারে নয়, সাহিত্য রূপে।"
আসহাব উদ্দীন চট্টগ্রাম সিটি কলেজ, সাধনপুর পল্লী উন্নয়ন উচ্চ বিদ্যালয়, বাঁশখালী ডিগ্রি কলেজ, পশ্চিম বাঁশখালী উচ্চ বিদ্যালয় এবং রত্নপুর উচ্চ বিদ্যালয় প্রতিষ্ঠা করেন।
আসহাব উদ্দীন আহমদ হৃদরোগে আক্রান্ত হয়ে ১৯৯৪ সালের ২৮ মে ঢাকার সোহরাওয়ার্দি হাসপাতালে মৃত্যুবরণ করেন। তাকে বাঁশখালী ডিগ্রী কলেজ প্রাঙ্গণে দাফন করা হয়।
সুজান ডাউনি

সুজান নিকলে ডাউনি () (জন্ম: ৬ নভেম্বর, ১৯৭৩) হলেন একজন আমেরিকান চলচ্চিত্র প্রযোজক। ফেব্রুয়ারি ২০০৯ সাল পর্যন্ত, তিনি 'ডার্ক ক্যাস্টেল ইন্টারটেনমেন্ট' এবং 'সিলভার পিকচারস' এর উৎপাদন এক্সিকিউটিভ ভাইস প্রেসিডেন্ট ছিলেন, এছাড়াও তিনি জোয়েল সিলভার প্রোডাকশন কোম্পানির কো-সভাপতি ছিলেন, কিন্তু তিনি তার স্বামী রবার্ট ডাউনি জুনিয়র এর সঙ্গে আরো ঘনিষ্ঠভাবে জোরদার কাজ করতে নেমেছেন। দম্পতি তাদের নিজস্ব প্রযোজনা সংস্থা অধিকারী টীম ডাউনি গঠন করেছেন।
সুসান ইলিনয়, মার্কিন যুক্তরাষ্ট্রে জন্মগ্রহণ করেন। তার মা 'রোজি' একজন অভিভাবক-শিক্ষক সমিতির সদস্য ছিলেন এবং তার বাবা 'এলিয়ট লেভিন' একজন ব্যবসায়ী। তিনি মাত্র ১২ বছর বয়সে চলচ্চিত্র ব্যবসায় আগ্রহী হয়ে ওঠেন। তিনি ১৯৯১ সালে 'স্কাউম্বারগ উচ্চ বিদ্যালয়' থেকে স্নাতক ডিগ্রী অর্জন করেন। তিনি একজন ইহুদি।
রবার্ট ডাউনি সিনিয়র

রবার্ট জন ডাউনি সিনিয়র () ২৪ জুন ১৯৩৬ – ৬ জুলাই ২০২১) একজন মার্কিন অভিনেতা, পরিচালক, প্রযোজক, লেখক ও চিত্রগ্রাহক ছিলেন। তিনি বিখ্যাত অভিনেতা রবার্ট ডাউনি জুনিয়র এর পিতা। তিনি হিসাবে বেশি পরিচিত ছিলেন।
ডাউনি নিউ ইয়র্ক সিটিতে জন্মগ্রহণ করেন, রবার্ট ডাউনি সিনিয়র এর মা 'এলিজাবেথ' (বিবাহ ম্যাকলাফলিন) একজন মডেল, তিনি রেস্তোরাঁ পরিচালনার দায়িত্ব পালন করতেন। তার পৈতৃক মা-বাবা লিথুয়েনীয ইহুদী ছিলেন, ন্যদিকে তার মা আইরিশ বংশদ্ভুত ছিলেন। ডাউনি জন্মগ্রহণ করেন রবার্ট ইলিয়াস নামে; কিন্তু সে তার সৎ বাবা 'জেমস ডাউনি' নাম অনুযায়ী তার শেষের নাম পরিবর্তন করে ডাউনি রাখেন, তিনি মার্কিন যুক্তরাষ্ট্রের সেনাবাহিনী পক্ষভুক্ত করতে চেয়েছিল কিন্তু তার বয়স কম ছিল বলে আর হয়নি।
পাসিলো

পাসিলো () এটি একটি দক্ষিণ আমেরিকান রীতির অত্যন্ত জনপ্রিয় সঙ্গীত। এর জন্ম কলম্বিয়া, কিন্তু পরে নানা অঞ্চলে ছড়িয়ে যায়, বিশেষত ইকুয়েডর (যেখানে এটা বিবেচনা করা হয় জাতীয় বাদ্যযন্ত্র শৈলী), এবং ভেনেজুয়েলা ও পানামা পাহাড়ি অঞ্চলেও ছড়ায় ক্ষুদ্রতর ব্যাপ্তিতে. ভেনিজুয়েলায় সঙ্গীতের এই শৈলী কে বলে "Vals" ("ওয়াল্টজ" এর স্প্যানিশ) হিসেবে।
জুলিও জারামিলোর কেরিয়ারের সময় এটি আন্তর্জাতিক শীর্ষে পৌঁছেছিল।
স্যাটেলাইট পুরস্কার

স্যাটেলাইট পুরস্কার কর্তৃক সাধারণভাবে যে উল্লেখযোগ্য বিনোদন শিল্প পত্রিকা এবং ব্লগে প্রদত্ত বার্ষিক পুরস্কার দেওয়া হয়। পুরস্কারটি মূলত গোল্ডেন স্যাটেলাইট পুরস্কার হিসেবে পরিচিত ছিল। , লস অ্যাঞ্জেলেস এর হোটেলে পুরস্কারটির অনুষ্ঠান প্রতি বছর সম্পাদিত হয়।
২০১১ সালে, চলচ্চিত্র ক্যাটাগরিতে স্যাটেলাইট মনোনয়ন ২২ থেকে ১৯ শ্রেণীবিভাগেরও থেকে নিচে গৃহীত হয়েছে; পরিবর্তনের একটি সাধারণ শ্রেষ্ঠ ছবি শিরোনামের অধীনে নাটক এবং কমেডি এর সংযুক্তির, শ্রেষ্ঠ অভিনেতা / অভিনেত্রীর শিরোনামে এবং পার্শ্ব শিরোনাম সহ প্রতিফলিত হয়।
<nowiki>*</nowiki> ২০১১ সালে ইন্টারন্যাশনাল প্রেস একাডেমী এক বিভাগ মধ্যে নাটক, কমেডি, এবং বাদ্যযন্ত্র চলচ্চিত্র পুরস্কার মিলিত, শ্রেষ্ঠ চলচ্চিত্র, অভিনেতা ও অভিনেত্রী প্রভাবিত, এবং সাপোর্টিং অ্যাওয়ার্ডস।
ডানকান হল্ডেইন

ফ্রেডরিক ডানকান মাইকেল হল্ডেইন এফআরএস (; জন্ম: ১৪ সেপ্টেম্বর, ১৯৫১) লন্ডনে জন্মগ্রহণকারী ব্রিটিশ পদার্থবিজ্ঞানী। তিনি যুক্তরাষ্ট্রের প্রিন্সটন বিশ্ববিদ্যালয়ের পদার্থবিজ্ঞান বিভাগের পদার্থবিজ্ঞান ইউজিন হিগিন্‌স অধ্যাপক এবং পেরিমিটার ইনস্টিটিউট ফর থিওরেটিকাল ফিজিক্সের বিশেষ বহিরাগত গবেষণা অধ্যাপক (ভিজিটিং রিসার্চ চেয়ার)। ২০১৬ সালে তিনি ডেভিড জে. থাউলেস এবং জন মাইকেল কস্টারলিৎজের সাথে যৌথভাবে পদার্থবিজ্ঞানে নোবেল পুরস্কার লাভ করেন।
তিনি লন্ডনের সেন্ট পলস স্কুল এবং কেমব্রিজের ক্রাইস্টস কলেজে লেখাপড়া করেছেন। কন্ডেন্সড মেটার ফিজিক্সে মৌলিক অবদানের জন্য তিনি পরিচিত। এর মধ্যে রয়েছে লুটিনগার তরল তত্ব, একমাত্রিক স্পিন মডেল তত্ত্ব, আংশিক কোয়ান্টাম হল ক্রিয়া তত্ত্ব, ইত্যাদি। তার লাভ করা পুরস্কারের মধ্যে রয়েছে রয়েল সোসাইটির ফেলোশিপ, আমেরিকান একাডেমি অব আর্টস এন্ড সায়েন্সের ফেলোশিপ, আমেরিকান ফিজিকাল সোসাইটির ফেলোশিপ, যুক্তরাজ্যের ইনস্টিটিউট অব ফিজিক্সের ফেলোশিপ, আমেরিকান এসোসিয়েশন ফর দি এডভান্সমেন্ট অব সায়েন্সের ফেলোশিপ। তিনি ১৯৯৩ সালে আমেরিকান ফিজিকাল সোসাইটির অলিভার ই. বাকলি পুরস্কার পান। ১৯৮৪-৮৮ সালে তিনি আলফ্রেড পি স্লোন ফাউন্ডেশনের সভ্য ছিলেন। ২০০৮ সালে তিনি লরেন্টজ চেয়ার হন। ২০১২ সালে তিনি ডিরাক পদক লাভ করেন। ২০১৬ সালে তিনি পদার্থবিজ্ঞানে নোবেল পুরস্কার লাভ করেন।
ইটা দুর্গ

ইটা দুর্গ হল উত্তর-পূর্ব ভারতের অরুণাচল প্রদেশের এক উল্লেখযোগ্য ঐতিহাসিক স্থান।
"ইটা দুর্গ"র অর্থ হল "ইট নির্মিত দুর্গ" (আহোম ভাষার থেকে এসেছে)। ইটানগরে অবস্থিত এই দুর্গটি ইট দ্বারা নির্মিত। সেজন্য একে "ইটা দুর্গ" বলে ডাকা হয়।
এই দুর্গটি ১৪শ অথবা ১৫শ শতকের শুরুতেই নির্মাণ করা হয়েছিল। একটির ওপরে অন্য একটি ইট চাপিয়ে এই দুর্গটি নির্মাণ করা হয়েছে। ১৬,২০০ ঘন মিটারের এই বিশাল দুর্গটিকে কিছু বিদ্বান লোক "জিতারী বংশ"এর রামচন্দ্রের মায়াপুর বলে চিহ্নিত করেছেন। এই দুর্গটিতে তিনটা দিক - পশ্চিম দিক, পূর্ব দিক ও দক্ষিণ দিকে তিনটি দুয়ার আছে।
পুরাতাত্ত্বিক বিভাগ এর থেকে কিছু সামগ্রী সংগ্রহ করে জওহরলাল নেহরু রাজ্যিক সংগ্রহালয়এ রেখেছে।.
হেলেনা খান

হেলেনা খান (২৩ মার্চ ১৯২৩ – ১৫ মার্চ ২০১৯) একজন বাংলাদেশী শিশু সাহিত্যিক, গল্পকার, অনুবাদক ও ঔপন্যাসিক ছিলেন। তিনি পঞ্চাশের অধিক গ্রন্থ রচনা করেছেন। শিশু সাহিত্যে অবদানের জন্য তিনি ২০০৮ সালে বাংলা একাডেমি পুরস্কার লাভ করেন। বাংলা সাহিত্যে অবদানের জন্য ২০১০ সালে তিনি বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা একুশে পদক-এ ভূষিত হন।
হেলেনা খান ১৯২৩ সালের ২৩শে মার্চ জন্মগ্রহণ করেন। তার পৈত্রিক নিবাস ময়মনসিংহের গৌরীপুর থানাধীন কলতাপাড়া গ্রামে। তার মাতা খাতেমুন নেসা এবং পিতা মুজাফফর আলী ফকির। মাত্র নয়মাস বয়সে তার মাতা মারা যাওয়ার পর তিনি তার মাতামহীর কাছে লালিত পালিত হন।
তিনি রাধা সুন্দরী বালিকা বিদ্যালয় থেকে মেট্রিকুলেশন পাস করেন এবং ময়মনসিংহের আনন্দ মোহন কলেজ থেকে ইন্টারমিডিয়েট পাস করেন। পরে তিনি ১৯৪৮ সালে কলকাতার লেডি ব্রাবোর্ন কলেজ থেকে ব্যাচেলর অব আর্টস ডিগ্রি অর্জন করেন। তিনি ঢাকায় ফিরে আসেন এবং ১৯৪৯ সালে টিচার্স ট্রেনিং কলেজ থেকে ব্যাচেলর ইন ট্রেনিং সম্পন্ন করেন। তিনি এই কলেজের প্রথম ব্যাচের শিক্ষার্থী ছিলেন। তিনি লন্ডন গমন করেন এবং লন্ডন বিশ্ববিদ্যালয় থেকে ১৯৫১-১৯৫২ সালে যথাক্রমে শিক্ষা ও ইংরেজি বিষয়ে দুটি ডিপ্লোমা অর্জন করেন।
হেলেনা খান ১৯৪৯ সালে তার শিক্ষকতা জীবন শুরু করেন। তিনি চট্টগ্রাম, কুমিল্লা, ঢাকা, ময়মনসিংহ ও রংপুরের বিভিন্ন বালিকা বিদ্যালয়ে শিক্ষকতা করেন। তিনি ১৯৫৪ থেকে ১৯৬২ সাল পর্যন্ত ময়মনসিংহের বিদ্যাময়ী বালিকা বিদ্যালয়ের সহকারী প্রধান শিক্ষিকা হিসেবে দায়িত্ব পালন করেন এবং তিনি তৎকালীন পূর্ব পাকিস্তানের সর্বকনিষ্ঠ সরকারী বিদ্যালয়ের প্রধান শিক্ষিকা ছিলেন। ১৯৬৩ সালে তিনি শিক্ষাদান থেকে অবসরে যান।
হেলেনা খান ১৯৫০ সালে আজিজুর রহমান খানের সাথে বিবাহবন্ধনে আবদ্ধ হন। তাদের তিন পুত্র ও এক কন্যা রয়েছে। আজিজুর রহমান ১৯৯২ সালে মৃত্যুবরণ করেন। তখন থেকে হেলেনা খান উত্তর আমেরিকায় তার সন্তানদের কাছে থাকতেন। ২০০৪ সালে তিনি মার্কিন যুক্তরাষ্ট্রের নাগরিকত্ব লাভ করেন, তবে তিনি বাংলাদেশের নাগরিকত্বও ধরে রাখেন।
তিনি ২০১৯ সালের ১৫ মার্চ ৯১ বছর বয়সে যুক্তরাষ্ট্রের আটলান্টার পিডমন্ট হাসপাতালে মৃত্যুবরণ করেন। তাকে লরেন্সভিলের মুসলিম সেমেটারিতে সমাহিত করা হয়।
শিশুসাহিত্য
গল্প
প্রবন্ধ
উপন্যাস
অনুবাদ
জীবনী
মুক্তিযুদ্ধ ও রাজনৈতিক
ভ্রমণকাহিনী
ইস্টার্ন বেঙ্গল রেলওয়ে

ইস্টার্ন বেঙ্গল রেলওয়ে (পূর্ণনাম: ইস্টার্ন বেঙ্গল রেলওয়ে কোম্পানি, সংক্ষেপে ইবিআর) ছিল ব্রিটিশ ভারতের প্রথমভাগের একটি রেল কোম্পানি। এটি ১৮৫৭ থেকে ১৯৪২ সাল অবধি বঙ্গ ও অসমে রেলসেবা প্রদান করত।
প্রশাসনিক, সামরিক ও ব্রিটিশ বাণিজ্যের প্রসারের জন্য ব্রিটিশরা ভারতে রেলসেবা প্রচলন করেছিল। ১৮৫৭ সালে লন্ডনে ইস্টার্ন বেঙ্গল রেলওয়ে কোম্পানী গঠন করা হয়। প্রায় একই সময়ে অন্য দুটি কোম্পানী- ইস্ট ইন্ডিয়া রেলওয়ে কোম্পানি ও গ্রেট ইণ্ডিয়ান পেনিনসুলার কোম্পানী ইস্ট ইণ্ডিয়ার সাথে ক্রমে হাওড়া থেকে রাণীগঞ্জ অবধি ও মুম্বাই থেকে কল্যাণ অবধি পরীক্ষামূলক রেলপথ বানানোর চুক্তিপত্র করেছিল।
১৮৫৮র ৩০ জুলাইতে ইস্ট বেঙ্গল রেলওয়ে ইস্ট ইন্ডিয়া রেলওয়ে কোম্পানির সাথে কলকাতার হুগলী নদীর পূর্বপার থেকে (বর্তমানে শিয়ালদহ স্টেশন) রাণাঘাট, দর্শনা, পোড়াদহ হয়ে পদ্মার উপনদী গড়াই নদীর পারে অবস্থিত কুষ্টিয়া অবধি (বর্তমান বাংলাদেশএ) একটি রেলপথ বানাতে চুক্তিবদ্ধ হয়। প্রস্তাবিত রেলপথটির দৈর্ঘ্য ছিল ১১০ মাইল ও সম্ভাব্য খরচ প্রায় ১ মিলিয়ন পাউণ্ড স্টার্লিং বলে নির্দ্ধারণ করা হয়েছিল। কলকাতা থেকে চম্পাহাটি অবধি প্রথম অংশ রেলপথ ১৮৬২ সালের জানুয়ারীতে সমাপ্ত হয়। ১৮৬২র নভেম্বর মাসে রেলপথটি উন্মুক্ত করা হয়। ১৮৬৪তে আধা কি.মি.র একটি ছোট শাখা রেলপথ কুষ্টিয়ার থেকে গরাই নদীর বন্দর অবধি নির্মাণ করা হয়। ১৮৬৫তে কুষ্টিয়ার থেকে গঙ্গা ও ব্রহ্মপুত্রের সংগমস্থলে অবস্থিত গোয়ালন্দ ঘাট অবধি রেলপথ সম্প্রসারণ করার সিদ্ধান্ত নেওয়া হয়। ১৮৭০র ৩১ ডিসেম্বরে ভাইসরয় লর্ড মেয়ো এই রেলপথের উদ্বাধন করেন। ১৯০২এ এটিকে অসমএর ধুবড়ী অবধি সম্প্রসারণ করা হয়।
১৮৭৪র থেকে ১৮৭৯র ভিতর "নর্থ বেঙ্গল স্টেট রেলওয়ে" পদ্মা নদীর উত্তরপারে অবস্থিত চারাঘাটের থেকে সান্তাহার, পার্বতীপুর হয়ে চিলাহাটী অবধি একটি ২৫০ কি.মি. দীর্ঘ মিটারগেজ রেলপথ নির্মাণ করে ও ১৮৮১তে এটিকে শিলিগুড়ি অবধি সম্প্রসারণ করা হয়। পার্বতীপুর থেকে দুটি শাখাপথ নির্মাণ করা হয় - একটি পূর্বে কাউনিয়া অবধি ও অন্যটি পশ্চিমে দিনাজপুর অবধি। একসময় কলকাতা থেকে কুষ্টিয়া অবধি নির্মাণ করা ব্রজগেজ রেলপথটি পোড়াদহ স্টেশন থেকে পদ্মার দক্ষিণপারের দামুকদিয়া ঘাট অবধি সম্প্রসারণ করা হয় । দামুকদিয়া ঘাট ও সারাঘাটের মাঝে যাত্রীসাধারণের পদ্মা নদী পার হওয়ার জন্য রেলবিভাগ নিজ ফেরীর ব্যবস্থা করেছিল।
অরুণাচল প্রদেশ পশ্চিম লোকসভা কেন্দ্র

অরুণাচল পশ্চিম লোকসভা কেন্দ্র হল অরুণাচল প্রদেশের দুটি লোকসভা কেন্দ্রের মধ্যে একটি। এই কেন্দ্রটির ভিতর টায়াং, পশ্চিম কামেং, পূর্ব কামেং, পাপুমপারে, নিম্ন সোবণশিরি, কুরুং কুমে, ঊর্ধ্ব সোবণশিরি ও পশ্চিম সিয়াঙ জেলাকে নেওয়া হয়েছে।
বর্তমানে অরুণাচল পশ্চিম লোকসভা কেন্দ্রটি ৩৩ টা বিধানসভা কেন্দ্রের দ্বারা গঠিত হয়েছে। সেই বিধানসভা কেন্দ্রসমূহর নাম হল:
অরুণাচল প্রদেশ পূর্ব লোকসভা কেন্দ্র

অরুণাচল প্রদেশ পূর্ব লোকসভা কেন্দ্র হল অরুণাচল প্রদেশ-এর দুটি লোকসভা কেন্দ্রের মধ্যে একটি। এই কেন্দ্রের ভিতরে উজনি সিয়াং, পূর্ব সিয়াং, দিবাং উপত্যকা, নিম্ন দিবাং উপত্যকা, লোহিত, অঞ্জাও, চাংলাং ও তিরাপ জেলাকে নেওয়া হয়েছে ।
বর্তমানে অরুণাচল পূর্ব লোকসভা কেন্দ্রটি ২৭ টা বিধানসভা কেন্দ্রের দ্বারা গঠিত হয়েছে। সেই বিধানসভা কেন্দ্রসমূহর নাম হল:
অরুণাচল প্রদেশের উৎসবসমূহ

অরুণাচল প্রদেশএর সমাজের সকল শ্রেণীর লোক কৃষি, ধর্ম ও সংস্কৃতির সঙ্গে সংগতি রেখে বিভিন্ন ধরনের উৎসব পালন করে। এই সময় তাঁরা নৃত্য করে, ভোজ-ভাত খেয়ে আনন্দ করে। কৃষির সঙ্গে জড়িত থাকা উৎসবসমূহে ফসল ভাল হওয়ার জন্য ভগবানের কাছে প্রার্থনা অথবা ভাল ফসল হওয়ার জন্য ভগবানকে ধন্যবাদ ও কৃতজ্ঞতা জানানোর জন্য উদ্‌যাপন করা হয়। অন্যদিকে, ধার্মিক উৎসবে পুরোহিতকে নিমন্ত্রণ করে নিজ জনগোষ্ঠীর লোকসকলের মধ্যে আয়োজন করা হয়। বছরের বারো মাসে বিভিন্ন জনগোষ্ঠীর লোকসকল বিভিন্ন উৎসব পালন করে। এই দৃষ্টতে, অরুণাচলকে উৎসবের আয়োজন করার প্রদেশ বলা যায়। অরুণাচল প্রদেশএর জনগোষ্ঠীসমূহ উদ্‌যাপন করা প্রায় সকল উৎসবে জীব-জন্তু বলি দেওয়াটি তাঁদের ধর্মীয় রীতি।
মালিনী থান

মালিনী থান এক মন্দিরের ধ্বংসাবশেষ থাকা একটি স্থান। প্রতি বছর এই পবিত্র স্থানে অনেক পর্যটকের ভিড় দেখা যায়৷ এই স্থানে অরুণাচল প্রদেশএর পশ্চিম সিয়াং জেলার দক্ষিণ সীমান্তের চিলাপথার নামক স্থান থেকে কয়েক মাইল উত্তর-পূর্বে অবস্থিত। এই থানের ধ্বংসাবশেষসমূহ একে ১৪-১৫ শতকের বলে প্রতীয়মান করে৷
মালিনী থানে প্রধানত দেবী দুর্গা ও শিবএর নামে উপাসনা করা হয়৷ এই থানের সঙ্গে কৃষ্ণ ও রুক্মিণীর নামও জড়িত হয়ে থাকা দেখা যায়৷ কাহিনী অনুসারে, কৃষ্ণ ও রুক্মিণী বিবাহএর পর এই স্থানে আসেন। তারপর পার্বতী এখানে মালিনীর রূপে তাদের সেবা করেন৷ তারপর থেকেই এই স্থানের নাম মালিনী হয়৷ অন্য মতে, এই স্থানটি এটি শক্তি পীঠ৷
এই থানের নির্মাণ কার্যে উড়িষ্যার বিভিন্ন মন্দিরের সঙ্গে মিল দেখা যায়৷ মালিনী থানের ধ্বংসাবশেষের মধ্যে যে কয়টি হাতীর মূরের মূর্তি পাওয়া গিয়েছে, সেই মূর্তির চানেকীর সঙ্গে বর্মন বংশীয় রাজাদের রাজকীয় তামার ফলকসমূহের সীল-মোহরের সাদৃশ্য আছে। এই হাতীর মূর উরিষ্যা ও দাক্ষিণাত্যের মন্দিরের গায়ে দেখতে পাওয়া যায়। উড়িষ্যার বিখ্যাত কোনারক মন্দিরটিতে হাতী ও সিংহের ’মোটিফ’ দেখা যায়। মালিনী থানের ভাস্কর্যসমূহে খ্রিস্টীয় নবম-দশম শতকে নির্মিত অসমএর অন্যান্য স্থানে আবিষ্কৃত ভাস্কর্যসমূহের সঙ্গে মিল দেখা যায়।
মিজোরামের জেলার তালিকা

ভারতের রাজ্য মিজোরামকে ৮ টি জেলাতে বিভক্ত করা হয়েছে।
১৯৭২ সালের ২১ জানুয়ারি মিজোরামকে কেন্দ্রীয় শাসিত অঞ্চল ঘোষণা করা হয়েছিল, তারপর মিজোরামকে তিনটি জেলাতে বিভক্ত করা হয়: আইজল, লুঙলে ও সিমটুইপুই। পরবর্তী কালে, এর থেকে পাঁচটি নতুন জেলা সৃষ্টি করা হয়।
মিজোরামের প্রতিটি জেলা এক একজন উপায়ুক্ত শাসন করে। এই জেলাগুলির তিনটি পদের শাসনভার পরিচালনা করে, উপায়ুক্ত, জেলা দণ্ডাধিকারী ও District Collector।
উপায়ুক্ত দেখেন জেলার প্রশাসনিক বিষয়। জেলা দণ্ডাধিকারী জেলার আইন পরিস্থিতি পরইচালনা করেন। District Collector জেলার প্রধান কর বিষয় ও সেই সূত্রে তার কর সংগ্রহ বিভাগটি দেখাশুনা করেন।
জেলার পুলিস সম্বন্ধীয় শাখা পুলিস অধীক্ষক (Superintendent of Police) পরিচালনা করে। 
একটি জেলাকে একটি বা তার অধিক মহকুমাতে ভাগ করা হয়েছে। এরপর মৌজা ও ব্লকে বিভক্ত করা হয়েছে।
২০১৯ খ্রিস্টাব্দের ৩রা জুন তারিখে মিজোরাম সরকার সকলের জন্য একটি বিজ্ঞপ্তি জারি করে নাহথিয়াল, সাইতুয়াল এবং খজল শহরে জেলা ডেপুটি কমিশনারের দপ্তর নির্মাণের নির্দেশ দেন৷ এরপর থেকে প্রয়োগগত ভাবে তিনটি নতুন জেলা আত্মপ্রকাশ পায়৷
নাগাল্যান্ডের জেলার তালিকা

নাগাল্যান্ড (), ভারতবর্ষ এর উত্তর পূর্বাঞ্চলএর একটি রাজ্য। নাগাল্যান্ডে মোট ১২ টি জেলা আছে।
জেলাসমূ্হ প্রশাসনিক বিষয়ের প্রধান হলেন জেলা দণ্ডাধিকারী অথবা জেলা উপায়ুক্ত। রাজ্যটির বিভিন্ন সরকারি বিভাগ জেলা দণ্ডাধিকারী অথবা জেলা উপায়ুক্তকে জেলাটি সূচারুরূপে পরিচালনা করতে সহায়তা করে।
জেলাটির পুলিস সম্বন্ধীয় শাখা পুলিস অধীক্ষক (Superintendent of Police) পরিচালনা করেন।
প্রথমে নাগাল্যান্ডে আটটি জেলা ছিল। কিছুদিন পূর্বে তিনটি নতুন জেলা সৃষ্টি করা হয়েছে। সেইকয়টি হল: "কিফিরে জেলা" (Kiphire district), "লংলেং জেলা" (Longleng district) ও "পেরেন জেলা" (Peren district)।
নাগাল্যান্ডের ১২টি জেলার নাম হল:
নাগাল্যান্ড লোকসভা কেন্দ্র

নাগাল্যান্ড লোকসভা কেন্দ্র হল উত্তর-পূর্ব ভারতের নাগাল্যান্ড রাজ্যের একমাত্র লোকসভা কেন্দ্র ।
সিকিম লোকসভা কেন্দ্র

সিক্কিম লোকসভা কেন্দ্র() হয়েছে উত্তর-পূর্ব ভারতর সিকিম রাজ্যর একমাত্র । এই সমষ্টিটিতে সমগ্র সিকিমটি নেওয়া হয়েছে। এই লোকসভা সমষ্টিটি ১৯৭৭ সালে সৃষ্টি করা হয়ছিল।
সিকিম লোকসভা সমষ্টিকে ৩১ টি বিধানসভা সমষ্টিতে ভাগ করা হয়েছে। সেই বিধানসভা সমষ্টিসমূহর নাম জেলা অনুসারে তলায় উল্লখ করা হ’ল:
 জেলার অন্তর্গত বিধান সভা সমষ্টিসমূহের নাম হল:
 জেলার অন্তর্গত বিধান সভা সমষ্টিসমূহের নাম হল:
 জেলার অন্তর্গত বিধান সভা সমষ্টিসমূহের নাম হল:
 জেলার অন্তর্গত বিধান সভা সমষ্টিসমূহের নাম হল:
আসামের লোকসভা কেন্দ্রের তালিকা

লোকসভা হল ভারতীয় সংসদর নিম্ন সদন বা নিম্নকক্ষ, এর সদস্যগণকে সাংসদ বলে (MP)। প্রতিজন সাংসদ একটি নির্দিষ্ট ভৌগোলিক সমষ্টির প্রতিনধিত্ব করে। লোকসভার সদস্যগণকে ভারতীয় ভোটাধিকারপ্রাপ্ত নাগরিকগণ নির্বাচিত করে। ভারতীয় সংবিধান অনুসারে লোকসভাতে সর্বাধিক ৫৫২ জন সদস্য থাকতে পারে। এর ৫৩০ জনকে ভারতএর রাজ্যের ভোট ও ২০ জনকে কেন্দ্রীয় শাসিত প্রদেশএর ভোট নির্বাচিত করে, বাকী দুজনকে ভারতের রাষ্ট্রপতি মনোনীত করে, এই দুজন এংলো-ইন্ডিয়ান মূলের হয়। প্রতি জন লোকসভার সদস্যই তাঁর সমষ্টিকে লোকসভায় প্রতিনধিত্ব করে। প্রত্যেক লোকসভার কায্যর্কাল পাঁচ বছর। বর্তমান লোকসভায় ৫৪৫ জন সদস্য আসে।
দেরগাঁও উল্কাপিণ্ড

২০০১ সালের ২ মার্চ দেড়গাঁও উল্কাপিণ্ড ভারতের আসাম রাজ্যের দেড়গাঁও শহরের কাছে পড়ে। উল্কাপিণ্ডটির নাম রাখা হয়েছে এর পতনের স্থান অনুযায়ী। গবেষকরা এই উল্কাপিণ্ডটিকে H4-5 সাধারণ কনড্রাইট (ordinary chondrite) হিসেবে শ্রেণিবদ্ধ করেছেন।
২০০১ সালের ২ মার্চ, স্থানীয় সময় বিকেল ৪টা ৪০ মিনিটে, দেড়গাঁও শহরের বাসিন্দারা আকাশে একটি উজ্জ্বল অগ্নিগোলার (fireball) দর্শন পান। এটি উচ্চ শব্দে দু’বার বিস্ফোরিত হয় এবং এর সাথে হালকা কম্পন অনুভূত হয়। ঘটনার পরপরই, স্থানীয় বাসিন্দা এইচ. পি. বর্ডোলই একটি আখক্ষেতে একটি গর্ত থেকে উল্কাপিণ্ডের একটি খণ্ড সংগ্রহ করেন। উল্কাপিণ্ডের একাধিক খণ্ড (অধিকাংশের ওজন ২ কেজির কম, একটি বড় খণ্ডের ওজন প্রায় ১০ কেজি) কয়েক বর্গকিলোমিটার এলাকাজুড়ে ছড়িয়ে পড়ে। গৌহাটি বিশ্ববিদ্যালয়ের জ্যোতির্পদার্থবিজ্ঞানের (astrophysics) একটি দল, ড. কল্পনা দোউরাহ-র তত্ত্বাবধানে, সেগুলোর নমুনা সংগ্রহ করে প্রাথমিক গবেষণা শুরু করে।
গবেষকরা দেড়গাঁও উল্কাপিণ্ডটিকে H4-5 সাধারণ কনড্রাইট হিসেবে শ্রেণিবদ্ধ করেছেন। H4-5 সাধারণ কনড্রাইট হচ্ছে সাধারণ কনড্রাইটদের মধ্যে সবচেয়ে সাধারণ উপশ্রেণি। H কনড্রাইট তাদের উচ্চ লৌহ (iron) উপাদানের জন্য পরিচিত এবং সাধারণত অ্যাস্টারয়েড বেল্ট (asteroid belt) থেকে উদ্ভূত। এই উল্কাপিণ্ডের পেট্রোগ্রাফিক গ্রেড (petrographic grade) ৪–৫। এটি স্থানীয়ভাবে শক-গলিত (shock-melted) বৈশিষ্ট্যও ধারণ করে।
এই উল্কাপিণ্ড মূলত সিলিকেট খনিজ যেমন অলিভিন (olivine), পাইরোক্সিন (pyroxene), এবং প্ল্যাজিওক্লেস (plagioclase) দিয়ে গঠিত, যা কনড্রুল (chondrule) ও ম্যাট্রিক্সে (matrix) বিদ্যমান। উল্কাপিণ্ডটির কনড্রুলগুলো বিভিন্ন ধরনের বুনট (texture) প্রদর্শন করে। এটি দুটি বিপরীতধর্মী পরিবেশে গঠিত হয়েছে: একটি ছিল গরম, ধূলিময়, এবং অত্যন্ত অক্সিডাইজড (oxidized) নেব্যুলার পরিবেশ; অন্যটি ছিল হ্রাসকারী (reducing) পরিবেশ।
ক্যালিব্রেশন-ফ্রি লেজার-ইন্ডিউসড ব্রেকডাউন স্পেকট্রোস্কপি (CF-LIBS) ব্যবহার করে গবেষকরা উল্কাপিণ্ডের গঠন বিশ্লেষণে H, N, O, Na, Mg, Al, Si, P, K, Ca, Ti, Cr, Mn, Fe, Co, Ni, এবং Ir-এর উপস্থিতি নিশ্চিত করেন। এই বিশ্লেষণেই প্রথমবারের মতো H, N এবং O-এর উপস্থিতি ও ঘনমাত্রা নির্ধারণ করা হয়।. উল্কাপিণ্ডে FeO অণুর আণবিক বিকিরণ (molecular emission) রেকর্ড করা হয়েছে।
উল্কাপিণ্ডে Ni/Cr অনুপাত ১-এর বেশি। ফুরিয়ার ট্রান্সফর্ম ইনফ্রারেড (FTIR) স্পেকট্রোস্কপি বিশ্লেষণে ৮০০–১১০০ cm⁻¹ পরিসরে উল্লেখযোগ্য শোষণ ব্যান্ড (absorption bands) পাওয়া গেছে। গবেষকদের মতে, এই শোষণ ব্যান্ডগুলো সিলিকেট জালের (silicate lattice) মধ্যে SiO₄ এর ভ্যালেন্স কম্পনের (valence vibrations) কারণে সৃষ্টি হয়েছে। র‌্যামান স্পেকট্রোস্কপি (Raman spectroscopy) ১৩৩৪–১৩৪৫ cm⁻¹ ও ১৫৯১–১৬১৯ cm⁻¹ পরিসরে ন্যানোডায়মন্ডের উপস্থিতি নিশ্চিত করে।
দেড়গাঁও উল্কাপিণ্ডের কসমোজেনিক নোবেল গ্যাস (cosmogenic noble gas) ও রেডিওনিউক্লাইড (radionuclide) বিশ্লেষণ থেকে জানা গেছে যে, এটি মহাকাশে প্রায় ৯.৭ মিলিয়ন বছর ধরে কসমিক রশ্মির সংস্পর্শে ছিল।. উল্কাপিণ্ডটির বায়ুমণ্ডল-পূর্ববর্তী আকার ছিল প্রায় ২০ সেন্টিমিটার ব্যাসার্ধবিশিষ্ট। অলিভিন দানায় (olivine grains), ভারী কসমিক রশ্মির নিউক্লিয়াসের ট্র্যাক ঘনত্ব বড় খণ্ডে প্রায় ১০⁶ cm⁻² এবং ছোট খণ্ডগুলোতে (৪–৯) × ১০⁵ cm⁻² পর্যন্ত পরিবর্তিত হয়েছে।
পাথর মসজিদ

পাথর মসজিদ (), স্থানীয় মানুষের কাছে যা "নায়েভ্‌ মাশিদ" নামেই পরিচিত, হল ভারতের "জম্মু ও কাশ্মীর" রাজ্যের পুরনো শহর শ্রীনগরে অবস্থিত, ঝিলাম নদীর বাঁ দিকে, পবিত্র "খানকাহ্-এ-মৌলা"-এর বিপরীতে অবস্থিত একটি মসজিদ। এটি মোগল যুগের স্থাপত্তের একটি বিশিষ্ট নিদর্শন এবং পাথরে তৈরি বলেই সম্ভবতঃ এটির এমন নাম। এই মসজিদটি তৈরি করেছিলেন সম্রাট জাহাঙ্গীরের স্ত্রী সম্রাজ্ঞী নূর জাহান। কথিত আছে, মসজিদটি কতটা ব্যায়বহুল তা সম্রাজ্ঞীর কাছে জানতে চাওয়া হলে, তিনি তার মনিমুক্তো ভূষিত স্বর্ণালঙ্কার জুতোর দিকে ইশারা করে, সম্ভবত বোঝাতে চেয়েছিলেন তার জুতো যতটা ব্যায়বহুল ঠিক ততটা ব্যায়েই মসজিদটি তৈরি। পবিত্র মসজিদকে তার জুতোর সঙ্গে তুলনা করাতে তদানীন্তন মুসলিম সমাজ মসজিদটি অপবিত্র বলে ঘোষণা করেছিল। মসজিদটির স্বাতন্ত্র্য কিছু বৈশিষ্ট্যের জন্য কাশ্মীর উপত্যকার অন্যান্য মসজিদগুলোর থেকে এটিকে আলাদা করেছে। অন্য মসজিদগুলোর মতই এরও পরম্পরাগত শিখরাকার ছাঁদ নেই। উপরন্তু এই মসজিদের সর্বমাঝের একটি বৃহৎ ও আরও আটটি নিয়ে মোট নয়টি তোরণদ্বার বা "মেহরাব" আছে যা অন্যগুলিতে নেই।
ঝালদা

ঝালদা হল ভারত-এর পশ্চিমবঙ্গ রাজ্যের একটি শহর ও পৌরসভা। এই শহরটি পুরুলিয়া জেলাতে অবস্থিত। শহরটি পশ্চিমবঙ্গ ও ঝাড়খণ্ড সীমান্তের খুব কাছে অবস্থিত। ঝালদা শহরটি ঝালদা মহকুমার সদর দপ্তর।
ঝালদা শহরটি ২৩.২২ উত্তর ও ৮৫.৯৭ পূর্বে অবস্থিত। সমুদ্র সমতল থেকে ঝালদা শহরটির উচ্চতা ২৯৩ মিটার। এই শহরটি ছোটনাগপুর মালভূমির পূর্ব অংশে অবস্থিত।এই অংশের পাহাড়গুলি হল শিকার, বানসা, কোপলা ও শিলফোর।
২০১১ সালের জনগননায় ঝালদা শহরটির মোট জনসংখ্যা ১৯,৫৪৪ জন। এর মধ্যে ৫২ % পুরুষ ও ৪৮% মহিলা। এখানে শিক্ষার হার ৬৪% জাতীয় হার ৫৯% এর বেশি। ৬ বছরের কম বয়স্ক শিশুর সংখ্যা মোট জনসংখ্যার ১৪%।
এই শহরে চারটি উচ্চবিদ্যালয় রয়েছে ও একটি মহাবিদ্যালয় আছে। এই গুলি হল-
কাসরাবন
ঝালদা রেলওয়ে স্টেশন এর মাধ্যমে এই শহরের রেল যোগাযোগ সম্পন্ন হয়। এছাড়া শহরটি সড়ক পথে পুরুলিয়া, মুরি, রাঁচী প্রভৃতি শহরের সঙ্গে যুক্ত।
বিজেএমসি দল

বাংলাদেশ পাট কল কর্পোরেশন দল বাংলাদেশে একটি ক্রীড়া ক্লাব যা মূলত ঢাকাকে কেন্দ্র করে তাদের কার্যক্রম পরিচালনা করে। দলটি বিজেএমসি দল নামে সর্বাধিক পরিচিত। দলটি পূর্বে ১৯৭১ সাল পর্যন্ত পূর্ব পাকিস্তান আইডিসি, ১৯৭১ থেকে ১৯৭৮ পর্যন্ত বাংলাদেশ জেআইসি এবং তারপর নাম পরিবর্তন করে বিজেএমসি দল করা হয়। ১৯৮১ সালে দলটি তাদের ফুটবল সম্পর্কিত কার্যক্রম বন্ধ করে দেয় এবং দীর্ঘ ২৯ বছর পর ২০১০ সালে নতুন পরিচালক আরিফ খান জয়ের নেতৃত্বে পুনরায় পেশাদার ফুটবলে যোগ দেয়।
ঝালদা রেলওয়ে স্টেশন

ঝালদা রেলওয়ে স্টেশন ভারতের পশ্চিমবঙ্গ রাজ্যের ঝালদা শহরের রেল পরিসেবা প্রদান করে থাকে।এই স্টেশনটি পুরুলিয়া জেলায় অবস্থিত।স্টেশনটি সমুদ্র সমতল থেকে ২৯৭ মিটার উচ্চতায় অবস্থিত।এটি দক্ষিণ পূর্ব রেলের রাঁচি রেলওয়ে বিভাগ এর অন্তর্গত। ঝালদা রেল স্টেশনটি মুরি এবং বোকারো স্টিল সিটির মধ্যে অবস্থিত। 
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। ঝালদা রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
ঝালদা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
জিঞ্জার হোটেলস

জিঞ্জার হচ্ছে ভারতীয় একটি হোটেল গ্রুপ, যা রুটস কর্পোরেশন লিমিটেট দ্বারা প্রতিষ্ঠিত এবং “স্মার্ট বেসিকস হোটেলস” ব্রান্ড নামে পরিচিত টাটা গ্রুপের একটি অংশ । এ গ্রুপের প্রথম হোটেলটি ২০০৪ সালের জুন মাসে বেঙ্গালুরুর হোয়াইট ফিল্ডে প্রথম চালু হয় । রুটস কর্পোরেশন লিমিটেট হচ্ছে দ্যা ইন্ডিয়ান হোটেলস কোম্পানী লিমিটেড(আইএইচসিএল) এর অধীনস্থ একটি কোম্পানী । আইএইচসিএল, যা টাটা গ্রুপের একটি অংশ, ইন্ডিয়ার সবচেয়ে বৃহৎ হোটেল গ্রুপ । ইন্ডিয়ার অভ্যন্তরে এবং বাইরের দেশগুলোতে এর ৭০ টিরও বেশি প্রপার্টি রয়েছে এবং ভারতের হসপিটালিটি সেক্টরে এদের অবস্থান ১০০ বছরেরও বেশি পুরোনো ।
এটি ২০০৪ সালে প্রাথমিকভাবে প্রতি রাতের জন্য ৯৯৯ চার্জ করত। বর্তমানে এটি প্রতি রাতের ভাড়া হিসাবে ২৯৯৯-৩৪৯৯ (ট্যাক্স নিয়ে)।
ভারতে জিঞ্জার হোটেল গ্রুপ এর ৩৪টি হোটেল রয়েছে ।
জিঞ্জার গ্রুপের হোটেলগুলো ভারতের যে সকল স্থানে অবস্থিত সেগুলো হল- আগরতলা, আহমেদাবাদ, বেঙ্গালুরু, বেঙ্গালুরু (আইআরআর-ডমলুর), ভুবনেশ্বর, চেন্নাই,
দিল্লি-বিবেক বিহার, ফরিদাবাদ, গোয়া, গুয়াহাটি, ইন্দোর, জামশেদপুর মানেসর ম্যাঙ্গালোর, মাইসোর, নাশিক, পন্তনাগর, পুনে পিম্প্রি ও ওয়াকাদ, পুদুচেরি, সুরাট, থানে, ত্রিভানদ্রাম, বড়োদরা, মুম্বাই, ম্যাঙ্গালোর, তিরুপুর, জয়পুর, নভি মুম্বাই, নয়ডা, চন্ডিগড়, বিশাখাপত্তনম, কাটরা, তিরুপতি. আসন্ন অবস্থানে: গোয়া (মাডগাঁও), গ্রেটার নয়ডা ।
মাইকেল কস্টারলিৎজ

জন মাইকেল কস্টারলিৎজ (; জন্ম: ১৯৪২) স্কটল্যান্ডের অ্যাবরদিনে জন্মগ্রহণকারী বিশিষ্ট শিক্ষাবিদ। ইতোমধ্যেই মাইকেল কস্টারলিৎজ ম্যাক্সওয়েল পদক ও পুরস্কারসহ পদার্থবিজ্ঞানে নোবেল পুরস্কার বিজয়ী। বর্তমানে তিনি ব্রাউন বিশ্ববিদ্যালয়ে কর্মরত।
বিখ্যাত জৈবরসায়নবিদ হান্স কস্টারলিৎজের সন্তান তিনি। জার্মান ইহুদি অভিবাসিত পরিবারের সন্তান তিনি।
স্নাতক ডিগ্রি অর্জনশেষে স্নাতকোত্তর ডিগ্রি লাভ করেন কেমব্রিজের গনভিল ও কাইয়াস কলেজ থেকে। এরপর ১৯৬৯ সালে অক্সফোর্ডের ব্রেজনোজ কলেজ ডক্টর অব ফিলোসফি লাভ করেন।
ডেভিড থাউলেসের সাথে বার্মিংহাম বিশ্ববিদ্যালয়ে পোস্টডক্টরাল করার সুযোগ পান। ১৯৭৪ সালে কর্নেল বিশ্ববিদ্যালয় থেকে বার্মিংহাম বিশ্ববিদ্যালয়ের অনুষদে নিযুক্ত হন। শুরুতে প্রভাষক ও পরবর্তীতে রিডার ছিলেন তিনি। এরপর ১৯৮২সাল থেকে ব্রাউন বিশ্ববিদ্যালয়ে পদার্থবিজ্ঞানের অধ্যাপকের দায়িত্ব পালন করছেন তিনি। বর্তমানে তিনি ফিনল্যান্ডের আলতো বিশ্ববিদ্যালয়ে ভিজিটিং রিসার্চ ফেলো হিসেবে রয়েছেন।
কস্টারলিৎজ ঘনীভূত বিষয়ে তাত্ত্বিকভাবে গবেষণা করছেন।
১৯৮১ সালে ব্রিটিশ পদার্থবিজ্ঞান ইনস্টিটিউট থেকে ম্যাক্সওয়েল পদক ও পুরস্কার পান। ২০০০ সালে কস্টারলিৎজ-থাউলেস দশান্তর জন্য আমেরিকান ফিজিক্যাল সোসাইটি থেকে লার্স অনসাগার পুরস্কার লাভ করেন।
২০১৬ সালে ডানকান হল্ডেইন ও ডেভিড জে. থাউলেসের সাথে পদার্থবিজ্ঞানে যৌথভাবে নোবেল পুরস্কার লাভ করেন তিনি।
২০১৬ এএফসি অনূর্ধ্ব-১৬ চ্যাম্পিয়নশিপ

২০১৬ এএফসি অনূর্ধ্ব-১৬ চ্যাম্পিয়নশিপ ছিল এশিয়ান ফুটবল কনফেডারেশন কর্তৃক এশিয়ার অনূর্ধ্ব ১৬ যুবকদের জন্য আয়োজিত এএফসি অনূর্ধ্ব-১৬ চ্যাম্পিয়নশিপের ১৭তম আসর। প্রতিযোগিতাটি ২০১৫ সালের ৩ জুন এএফসি ঘোষণা অনুযায়ী ২০১৬ সালের ১৫ সেপ্টেম্বর থেকে ২ অক্টোবর পর্যন্ত ভারতের গোয়ায় অনুষ্ঠিত হয়েছিল। এতে ১৬ জাতীয় অনূর্ধ্ব দল অংশগ্রহণ করে। প্রতিযোগিতার প্রথমবারের মত ইরাক চ্যাম্পিয়ন হয়েছে।
বাছাইপর্বের জন্য ড্র ২০১৫ সালের ৫ জুন অনুষ্ঠিত হয়েছিল। সর্বমোট ৪৫ টি দল ১১ টি গ্রুপে ভাগ হয়ে ড্র অনুষ্ঠিত হয় এবং প্রতিটি গ্রুপের গ্রুপ বিজয়ী এবং চারটি সেরা রানার্সআপ চূড়ান্ত লড়াইয়ের জন্য যোগ্যতা অর্জন করেছিল। ভারত স্বাগতিক দল হিসাবে স্বয়ংক্রিয়ভাবে চূড়ান্ত লড়াইয়ের জন্য যোগ্যতা অর্জন করে, কিন্তু তারপরেও তারা বাছাইপর্বে অংশগ্রহণ করেছিল।
বাছাইপর্বের খেলা ১২ থেকে ২০ সেপ্টেম্বর ২০১৫ সালে অনুষ্ঠিত হয়েছিল। তারমধ্যে এইচ গ্রুপের খেলা ২ থেকে ৬ সেপ্টেম্বর অনুষ্ঠিত হয়েছিল।
প্রতিযোগিতার সমস্ত ম্যাচ গুলো দুটি ভেন্যুতে অনুষ্ঠিত করা হয়:
২০১৬ সালের ২৬ মে ভারতের গোয়ায় স্থানীয় সময় ৫.৩০ মিনিটে চূড়ান্ত লড়াইয়ের জন্য ড্র অনুষ্ঠিত হয় (৪ মে ২০১৬ সালেরটি স্থগিত করা হয়)। ১৬টি দলকে একটি গ্রুপে ৪টি করে ৪টি গ্রুপে ভাগ করে দেওয়া হয়।
যেসকল খেলোয়াড়ের জন্ম ১ জানুয়ারি ২০০০ বা তার পরে, সেসকল প্রতিযোগিতায় অংশগ্রহণ করতে পারবে। প্রতিটি দল সর্বোচ্চ ২৩ জন খেলোয়াড়ের নাম নথিভূক্ত করতে পারবে (তার মধ্যে সর্বনিম্ন ৩ জন গোলরক্ষক থাকতে হবে)।
নকআউট পর্বে বিজয়ী নির্বাচনের জন্য অতিরিক্ত সময় দেওয়া হয়নি, শুধুমাত্র পেনাল্টি শ্যুট আউট পদ্ধতি প্রয়োগ করা হয়েছিল।
বিজয়ীরা ২০১৭ ফিফা অনূর্ধ্ব-১৭ বিশ্বকাপে খেলার যোগ্যতা অর্জন করে।
এ প্রতিযোগিতার মাধ্যমে ৪টি দল ২০১৭ ফিফা অনূর্ধ্ব-১৭ বিশ্বকাপে খেলার যোগ্যতা অর্জন করে। এছাড়া ভারত স্বাগতিক হিসাবে সরাসরি যোগ্যতা অর্জন করে।
মুরি

মুরি হল ভারত এর ঝাড়খণ্ড রাজ্যের একটি শহর। শহরটি সুবর্ণরেখা নদী তীরে অবস্থিত।
শহরটি ছোটনাগপুর মালভূমির উপর অবস্থিত। এই শহরের উচ্চতা সমুদ্র সমতল থেকে প্রায় ২৮০ মিটার। এই শহরের পাশ দিয়ে সুবর্ণরেখা নদী প্রবাহীত হয়েছে।
২০০১ সালের জনগনোনায় মুরির মোট জনসংখ্যা ১১,৯৯৯ জন। তার মধ্যে ৫৩% পুরুষ ও ৪৭% মহিলা। গড় স্বাক্ষরতার হার ৭৩%। ৬ বছরের কম বয়স্ক জনসংখ্যার হার ১২%।
শহরটি ১ নং রাজ্য সড়ক দ্বার রাঁচির সঙ্গে যুক্ত। এছাড়া মুরি জংসন স্টেশন দ্বারা রাঁচি,কলকাতা,ধানবাদ প্রভৃতি শহরের সঙ্গে যুক্ত।
শিল-পাটা

শিল-নোড়া হচ্ছে দুই খণ্ড পাথর যা প্রধানত রান্নাঘরে মশলা পেষার জন্য ব্যবহৃত হয়। শিল ট্রাপিজয়েডাকার এবং মেঝেতে রাখা হয়। শিলের ওপর মশলা, যেমন শুকনো মরিচ, ধনে, হলুদ, জিরা ইত্যাদি রেখে নোড়া দিয়ে ডলা দিতে হয়। 
নোড়া একটি দীঘল পাথর খণ্ড, যা প্রস্থে কিঞ্চিৎ গোলাকার। দুই হাতে নোড়া আঁকড়ে ধরে শিলের ওপর মশলা পিষতে হয়।
কাটনিওয়ালা কত স্বাভাবিক ভঙ্গিতে পাটার পাথরটি খোদায় করে চলত। কিছুক্ষণের মধ্যেই সাড়া পাটার গা মাছের আঁশের মত রূপ ধারণ করে ফেলেন তারা। শ্রমের সাথে শিল্পের সক্ষতা বাঙালি মানসে যেন প্রোথিত। পাটা ধার কাটনিওয়ালারা তাদের দক্ষতা আর গৃহস্থের ইচ্ছা অনুযায়ী পাটাতে ধার কেটে কেটে ফুটিয়ে তুলত মাছ, ফুল, লতা ও পাখির ছবি।
পাথরে ধাতুর টোকা পড়ে খোদাই হতো আর থেকে থেকে ঝলকে উঠত আগুনের ফুলকি। বাতাসে পাথর পোড়া বারুদের গন্ধ।
বাংলাদেশে অনেক জেলায় শিল-পাটা তৈরি করা হয়। এর মধ্যে উল্লেখ্যযোগ্য জেলাগুলি হচ্ছে, সিলেট, সুনামগঞ্জ, ময়মনসিংহ, পঞ্চগড়, কক্সবাজার, নেত্রকোনা। তবে সবচেয়ে বেশি তৈরি হয় জয়পুরহাটের আক্কেলপুর, চক্রপাড়া ও গোপীনাথপুর গ্রামে।
ভোজনরসিক বাঙালিদের ঐতিহ্যে আজো আছে হাতে বাটা মশলায় তৈরি খাবার। এখন হাতে বাটা মশলার বদলে মেশিনে ভাঙানো গুড়া মশলার প্রচলন এসেছে। তারপরও অনেকে হাতে বাটা মশলায় তৈরি খাবার পছন্দ করেন। 
বাজারের গুঁড়া মশলার তুলনায় বাটা মশলায় রান্নায় স্বাদ এ ভিন্নতা পাওয়া যায়। তবে সমস্যা হলো সবসময় এই শিল-পাটা ধার করানোর লোক পাওয়া যায় না। আর শিল-পাটার ধার কমে গেলে মশলা পিষে নেয়া বেশ কষ্টকর হয়। চলুন তাহলে দেরি না করে জেনে নেয়া যাক বাসায় কীভাবে ধার করবেন শিল-পাটা- 
শিল পাটা ধার করার সময় চোখে বড় চশমা অথবা সানগ্লাস পরে নেবেন অবশ্যই। নাহলে ছোট ছোট পাথরের টুকরা ছিটকে চোখে যেতে পারে। হাতে গ্লাভসও পড়ে নিতে পারেন।
হরিশচন্দ্রের দীঘি

হরিশচন্দ্রের দীঘি মুন্সীগঞ্জ জেলার রামপালে অবস্থিত একটি প্রত্নতত্ত্ব নিদর্শন ও বাংলাদেশের অন্যতম প্রাচীন দীঘি। স্থানীয়ভাবে দীঘিটি মাঘী পূর্ণিমা দীঘি নামেও পরিচিত। জনশ্রুতি অনুসারে, এ অঞ্চলে দীঘিটি খনন করেছিলেন রাজা হরিশচন্দ্র।
১০৯১ থেকে ১১০৩ পর্যন্ত পাল বংশীয় রাজা শূরপালের ভাই রামপাল বিক্রমপুর অঞ্চল শাসন করেন সেসময় তার নামানুসারে রামপাল গ্রামের নামকরণ করা হয়েছিল বলে ধারণা করা হয়ে থাকে। পাল বংশের রাজাগণ বিভিন্ন অঞ্চলে বিভক্ত ছিলেন তবে তাদের মধ্যে হরিশচন্দ্র রাজার রাজত্ব রংপুর পর্যন্ত বিস্তৃত ছিল ও তিনি সাভারের কাঁঠালবাড়ী থেকে তার রাজ্য পরিচালনা করতেন বলে মনে করা হয়।
দীঘিটি কে খনন করেছিলেন সে সম্পর্কে ইতিহাসবিদগণ সঠিক তথ্য উদ্‌ঘাটন করতে পারেননি। তবে মনে করা হয় রাজা হরিশচন্দ্রের শাসনামলেই দীঘিটি খনন করা হয়েছিল।
কিংবদন্তি অনুসারে, এ দীঘিটিকে ঘিরে অনেক গল্প প্রচলিত। বর্তমানে প্রতি বছর এখানে মাঘী পূর্ণিমাতে মেলার আয়োজন করা হয়। মেলায় আগত অনেক লোকই বিশ্বাস করে, এ দীঘিটিতে কোন অলৌকিক শক্তি রয়েছে। এমন বিশ্বাস থেকে আগতরা বিভিন্ন উপঢৌকন দিয়ে দীঘিটির পূজা করে থাকে। জনশ্রুতি অনুসারে, ব্রিটিশ শাসনামলে এ দীঘির পানি সম্পূর্ণ সেচার জন্য বেশ কিছুদিন চেষ্টা করার পর তারা তাদের চেষ্টা বন্ধ করে করে দেয় পানি না কমার কারণে।
কুতুব মসজিদ

কুতুব মসজিদ বা কুতুব শাহ মসজিদ কিশোরগঞ্জ জেলার অষ্টগ্রাম উপজেলায় অবস্থিত একটি প্রত্নতাত্ত্বিক নিদর্শন ও বাংলাদেশের একটি প্রাচীন মসজিদ। মসজিদটি সুলতানী আমলে নির্মিত বলে ধারণা করা হয়।
কুতুব মসজিদটি আবিষ্কারের সময় এটিতে কোন শিলালিপি পাওয়া যায়নি বলে এর সঠিক নির্মাণকাল সম্পর্কে তেমন কোন তথ্য পাওয়া যায় না। তবে স্থাপত্য রীতি ও আন্যান্য দিক বিবেচনা করে প্রত্নতত্ত্ববিদগণ ধারণা করেন এটি ১৬শ শতকে সুলতানী আমলে নির্মাণ করা হয়েছে। মসজিদটির পাশেই একটি কবর রয়েছে যা কুতুব শাহ-এর বলে ধরনা করা হয়ে থাকে। তার নামানুসারে মসজিদটিকে কুতুব মসজিদ বা কুতুব শাহ মসজিদ বলে ডাকা হয়। ১৯০৯ সালে তৎকালীন প্রত্নতত্ত্ব অধিদপ্তর এটিকে সংরক্ষিত হিসেবে নথিভুক্ত করে।
চারকোণা কুতুব মসজিদের ৪টি কোণেই রয়েছে ৪টি বুরুজ যা অষ্টভূজাকৃতি। এটি উত্তর-দক্ষিণ দিকে লম্বা ও পূর্ব-পশ্চিমে প্রশস্ত। অষ্টভূজাকৃতি বুরুজের উপর রয়েছে ৪টি মিনার। এছাড়াও মসজিদটিতে রয়েছৈ মোট ৫টি গম্বুজ। পশ্চিম দেয়াল ব্যতীত এর তিনটি দেয়ালেই প্রবেশপথ রয়েছে মোট ৫টি যার মধ্যে পূর্বে রয়েছ ৩টি।
কুতুব মসজিদের বাইরের দেয়ালে বিভিন্ন নকশা করা রয়েছে। সুলতানী আমলের এ মসজিদটির ছাদের কার্নিশ বক্রাকার। তৎকালীন ময়মনসিং অঞ্চলের এটিই টিকে থাকা সুলতানী আমলের সবচেয়ে প্রাচীন মসজিদ বলে ধারণা করা হয়।
সাদী মসজিদ

সাদী মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার এগারসিন্ধুর গ্রামে অবস্থিত।
সাদী মসজিদে সংযুক্ত একটি ফরাসি শিলালিপি রয়েছে। উক্ত শিলালিপির তথ্য অনুযায়ী, মুঘল সম্রাট শাহজাহানের শাসনামলে মসজিদটি নির্মাণ করা হয়েছিল। ১৬৫১ সালে জনৈক শাইখ সাদী মসজিদটি নির্মাণ করনে। শিলালিপি থেকে এটিও জানা যায় যে, সাদীর পিতার নাম শাইখ শিরু।
সাদী মসজিদটিতে ষাটগম্বুজ মসজিদের মত কিছুটা কারুকার্য রয়েছে। মসজিদটি দেখতে বর্গকার যা উঁচু একখন্ড জমির উপর নির্মাণ করা হয়েছে। মসজিদটির গম্বুজ দেতে বর্গাকার ও প্রতিটি বাহুর দৈর্ঘ্য ২৫ ফুট। পুরো মসজিদটির দেয়ালে মোট ৫টি প্রবেশপথ রয়েছে যার মধ্যে পূর্বদেয়ালে ৩টি, উত্তর ও দক্ষিণ দেয়ালে ১টি করে। সবগুলো প্রবেশপথের আকার ধনুকের ন্যায়। প্রতিটি দেয়ালেই টেরাকোটার নকশা করা রয়েছে।
সাদী মসজিদটির আয়তন চতুর্দিকেই ৭.৬২ মিটার। এর পশ্চিম দেয়ালে ৩টি মিহরাব রয়েছে যার মধ্যে মাঝেরটি অপেক্ষাকৃত বড় আকৃতির। প্রবেশপথ ও পুরো ইমারতের উপর রয়েছে পোড়ামাটির আস্তর যাতে বিভিন্ন নকশাও বিদ্যমান রয়েছে।
জঁ-পিয়ের সোভাজ

জঁ-পিয়ের সোভাজ (; জন্ম: ২১ অক্টোবর, ১৯৪৪) প্যারিসে জন্মগ্রহণকারী বিশিষ্ট ফরাসি রসায়নবিদ। বর্তমানে তিনি স্ত্রাসবুর বিশ্ববিদ্যালয়ে ফরাসি সমন্বয়কারী রসায়নবিদ হিসেবে কাজ করছেন। সুপ্রামোলকুলার রসায়নে বিশেষজ্ঞ তিনি। ফলশ্রুতিতে ২০১৬ সালে রসায়নে নোবেল পুরস্কার লাভ করেন তিনি।
১৯৪৪ সালে প্যারিসে জন্মগ্রহণ করেন সোভাজ। জে. -এম. লেনের তত্ত্বাবধানে লুই-পাস্তুর বিশ্ববিদ্যালয় থেকে পিএইচডি ডিগ্রি লাভ করেন। পিএইচডি চলাকালে ক্রিপ্টেন্ড লিগ্যান্ডসের প্রথম সংশ্লেষণগুলোতে অবদান রাখেন। এম. এল. এইচ. গ্রীনের সাথে পোস্টডক্টরাল গবেষণা সম্পন্ন করেন। এরপর তিনি স্ট্রাসবুর ফিরে আসেন। সেখানেই তিনি বর্তমানে এমেরিটাস অধ্যাপক হিসেবে কর্মরত।
স্বভাবসুলভ বিজ্ঞানী হিসেবে জ্ঞানের বিভিন্ন ক্ষেত্রে কাজ করেছেন। তন্মধ্যে, কার্বন-ডাই-অক্সাইডের ইলেক্ট্রোকেমিক্যাল প্রতিক্রিয়া ও সালোকসংশ্লেষ প্রতিক্রিয়া কেন্দ্রের গঠন অন্যতম। তার কাজের বৃহদাংশ আণবিক টপোলজিকে ঘিরে গড়ে উঠেছে।
২৬ মার্চ, ১৯৯০ তারিখে ফরাসি বিজ্ঞান একাডেমির যোগাযোগবিষয়ক সদস্যরূপে নির্বাচিত হন। এরপর ২৪ নভেম্বর, ১৯৯৭ তারিখে পূর্ণাঙ্গ সদস্য হন। বর্তমানে তিনি স্ট্রসবার্গ (ইউনিস্ত্রা) বিশ্ববিদ্যালয়ের অধ্যাপক।
২০১৬ সালে স্যার জে. ফ্রেজার স্টডার্ট ও বার্নার্ড এল. ফেরিঞ্জা’র সাথে যৌথভাবে রসায়নে নোবেল পুরস্কার লাভ করেন।
গাই রিচি

গাই স্টুয়ার্ট রিচি () (জন্ম: ১০ সেপ্টেম্বর, ১৯৬৮) হলেন একজন ইংরেজ চলচ্চিত্র পরিচালক তিনি তার ক্রাইম চলচ্চিত্রের জন্য বেশি পরিচিত। তিনি মাধ্যমিক বিদ্যালয় ত্যাগ করেন এবং ১৯৯০ সালের মাঝামাঝি চলচ্চিত্র শিল্পে প্রবেশ-স্তরের কাজ শুরু করেন। তিনি শেষ পর্যন্ত বিজ্ঞাপন বিধায়ক থেকে স্নাতক ডিগ্রী অর্জন করেন।
গাই রিচি , ইংল্যান্ডে জন্মগ্রহণ করেন। তার মা অ্যাম্বার (বিবাহ-পারকিনসন) এবং তার বাবা ক্যাপ্টেন জন ভিভিয়ান রিচি (খ. 1928) এর দুই সন্তানের মধ্যে তিনি দ্বিতীয়, তার বাবা একজন সাবেক Seaforth Highlanders এর কর্মচারী এবং বিজ্ঞাপন নির্বাহী ছিলেন। জনস এর পিতা মেজর স্টুয়ার্ট রিচি, যিনি ফ্রান্সে মারা যান ১৯৪০ সালে দ্বিতীয় বিশ্বযুদ্ধের সময়।
ধ্যান চাঁদ পুরস্কার

ধ্যান চাঁদ পুরস্কার (Dhyan Chand Award) ভারতের ক্রীড়া ক্ষেত্রে আজীবন কৃতিত্বের সর্বোচ্চ ক্রীড়া সম্মান ভারত সরকারের ক্রীড়া এবং যুব কল্যাণ মন্ত্রণালয় থেকে প্রদান করা হয়। এই পুরস্কার মহান ভারতীয় হকি খেলোয়াড় ধ্যানচাঁদের নামে নামকরণ করা হয়েছে। এই পুরস্কার ২০০২ সাল থেকে প্রবর্তন করা হয়। এই পুরস্কারের সাথে নগদ ₹৫০০,০০০ টাকা, একটি মানপত্র এবং ধ্যান চাঁদ-এ হকি খেলতে থাকা একটা ট্রফি দেয়া হয়।
তুমি আমার

তুমি আমার ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি পরিচালনা করেছেন জহিরুল হক ও তমিজউদ্দিন রিজভী। এই ছবির কাহিনী লিখেছেন আবদুল্লাহ জহির বাবু এবং চিত্রনাট্য ও সংলাপ লিখেছেন জহিরুল হক। আদৃতা চলচ্চিত্রের ব্যানারে চলচ্চিত্রটি প্রযোজিত ও পরিবেশিত হয়। এতে প্রধান চরিত্রে অভিনয় করেছেন সালমান শাহ, শাবনূর, কে এস ফিরোজ প্রমুখ। সালমান শাহের বিপরীতে এটি শাবনূরের প্রথম চলচ্চিত্র। এটি সালমান শাহের দ্বিতীয় চলচ্চিত্র। সালমান শাহের প্রথম চলচ্চিত্র কেয়ামত থেকে কেয়ামতের সাফল্যের পর পরিচালক জহিরুল হক তাকে নিয়ে চলচ্চিত্র নির্মাণের পরিকল্পনা করেন। চলচ্চিত্রটির কিছু অংশ নির্মাণ করার পর তিনি মারা যান। পরে তমিজউদ্দিন রিজভী বাকি কাজ শেষ করেন।
আকাশ মেধাবী ছাত্র। তার নোট পরে বন্ধুরা পরীক্ষায় পাস করে। কিন্তু দরিদ্র মায়ের সন্তান আকাশ বন্ধুদের বিভিন্ন জিনিস না বলে ব্যবহার করার জন্য সবাই তাকে একটু সতর্কতার সাথে দেখে। যোগ্যতা থাকা সত্ত্বেও তার রেফেরেন্স না থাকার কারণে চাকরি হয় না। রাতে চোরের মত বাড়ি ঢুকে বাড়িওয়ালি তাগাদা দেয় বলে। এমনি একদিন তার এক বন্ধুর সিডির দোকানে বসে থাকাকালীন তার সাথে ডানার দেখা হয়। তার বন্ধু তাকে সেই দোকানের মালিক হিসেবে পরিচয় করিয়ে দেয় ডানার কাছে। আরেক বন্ধুর হোটেলে আবার ডানার সাথে তার দেখা হয়। সেই বন্ধুও ডানার কাছে তাকে একজন ধনী ব্যক্তি হিসেবে পরিচয় করিয়ে দেয়। এই বন্ধুর মাধ্যমে একজন ধনী ব্যবসায়ীর সাথে তার পরিচয় হয় এবং তিনি তাকে তার গাড়ির ব্যবসায়ের ম্যানেজার নিযুক্ত করেন। ডানার গাড়ি নষ্ট হয়ে গেলে সে তার বাবাকে নিয়ে নতুন গাড়ি কিনতে যায় আকাশের গাড়ির শোরুমে। ডানা আকাশকে এই ব্যবসায়েরও মালিক মনে করে এবং তার বাবার সাথে পরিচয় করিয়ে দেয়। এভাবে তারা ধীরে ধীরে একে অন্যের কাছে আসতে শুরু করে।
ডানার জন্মদিনে তার বাবা তাকে গাড়ি উপহার দেন। আকাশ গাড়ি পৌঁছে দেওয়ার জন্য সেই অনুষ্ঠানে অংশগ্রহণ করেন। এই অনুষ্ঠানে ডানার বাবা তার বন্ধুর ছেলে মাসুমের সাথে তার বিয়ের প্রস্তাব উত্থাপন করেন। ডানা হঠাৎ এই সিধান্তে বিস্মিত হয়। আর আকাশ এতে অভিমান করে অনুষ্ঠান ছেড়ে চলে যায়। পরে ডানা তার বাবা-মাকে বুঝাতে সমর্থ হয় যে সে আকাশকে পছন্দ করে। ডানার বাবা আনিসুর রহমান মেয়ের সিদ্ধান্তকে মেনে নেয় এবং আকাশের বাড়িতে বিয়ের প্রস্তাব নিয়ে যায়। আকাশ তার বন্ধুদের সাহায্যে তাকে বিশিষ্ট ব্যবসায়ী আফজাল চৌধুরীর নাতি হিসেবে ডানার বাবার কাছে উপস্থাপন করেন। আনিসুর রহমান তাদের বিয়ে আয়োজন করেন। কিন্তু বাধ সাধে মাসুম। সে সব গোপন ফাঁস করে দেয়। এতে জেল হয়ে যায় আকাশের। বন্ধুদের সাহায্যে জামিন পেয়ে সে ডানাকে নিয়ে পালিয়ে যায়। সেখানে ঘটতে থাকে নানা ঘটনা।
ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির। গানে কণ্ঠ দিয়েছেন রুনা লায়লা, সামিনা চৌধুরী, কুমার বিশ্বজিৎ, রুমানা মোর্শেদ কনকচাঁপা, শেখ ইসতিয়াক, ও খান আসিফ আগুন।
বিহার ধাপ

বিহার ধাপ বগুড়ার শিবগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। স্থানীয় ভাবে এটি তোতারাম পন্ডিতের ধাপ বা তোতারাম পন্ডিতের বাড়ি নামেও পরিচিত।
এটি বগুড়ার শিবগঞ্জের বিহার নামক গ্রামে অবস্থিত। এর পশ্চিম ও দক্ষিণ দিক দিয়ে নাগর নদী প্রবাহিত হয়েছে। এটি মহাস্থানগড় থেকে প্রায় চার কি.মি. উত্তর-পশ্চিমে ও ভাসু বিহার থেকে প্রায় এক কি.মি. দূরে অবস্থিত।
বিখ্যাত চীনা পরিব্রাজক হিউয়েন সাং ৬৩৮-৬৪৫ খ্রি. এই সময়কালে বাংলার এই অঞ্চল ভ্রমণ করেন। তিনি মহাস্থানগড় থেকে ৬ কি.মি. পশ্চিমে পো-সি-পো বিহার নামে এক বিহারের কথা উল্লেখ করেছিলেন। ধারণা করা এই বিহার ধাপই সেই পো-সি-পো বিহার।
এখানে ১৯৭৯-১৯৮৬ সাল পর্যন্ত ধারাবাহিকভাবে খনন কাজ চলে। এতে পশ্চিম অংশে পাশাপাশি দুইটি বৌদ্ধ বিহার এবং পূর্ব দিকে একটি মন্দিরের অবকাঠামো আংশিকভাবে উন্মোচিত হয়। পরবর্তীতে ২০০৫-০৬ সালের দিকে পুনরায় খনন কাজ চালানো হয়। তখন পূর্বে আবিস্কৃত মন্দিরের পাশে আরও একটি মন্দিরের ধ্বংসাবশেষের কিয়দংশ উন্মোচিত হয়। দুইটি মন্দিরই উত্তরমুখী।
বিভিন্ন সময়ে খননের ফলে এখানে এক হাজারেরও বেশি বিভিন্ন ধরনের প্রত্নতাত্ত্বিক জিনিসের সন্ধান মিলেছে। এর মধ্যে উল্লেখযোগ্য হল ব্রোঞ্জ নির্মিত ধ্যানমগ্ন বুদ্ধমূর্তি, রৌপ্য মুদ্রা, কাঁচের পুঁতি, ৬০টি পোড়ামাটির ফলক চিত্র, পোড়া মাটির সীল মোহর, ধুপদানী, পিরিচ, মাটির পাত্র, ১০০টি নকশা অঙ্কিত ইট, লোহার পেরেক ইত্যাদি।
প্রথম নির্মাণ যুগের স্থাপত্যকাঠামো ও সংশ্লিষ্ট প্রত্নতাত্ত্বিক জিনিসের বৈশিষ্ট্য বিশ্লেষণের মাধ্যমে এ যুগের কাল নির্ধারণ করা হয় চার অথবা পাঁচ শতক। ধারণা করা হয় দ্বিতীয় ও তৃতীয় নির্মাণকাল ছয় থেকে দশ শতকের। চতুর্থ থেকে পঞ্চম নির্মাণ যুগের স্থাপত্যকর্মে অনেক ক্ষেত্রেই পুরানো ইটের পুনর্ব্যবহার পরিলক্ষিত হয়েছে। আরও ধারণা করা হয় আনুমানিক এগারো থেকে বারো শতক এই সময়ের মাঝামাঝি কোন এক সময়ে এই প্রত্নস্থলটির পতন ঘটে।
একসময় ঢিবি আকৃতির এই প্রত্নস্থলটি দৈর্ঘ্য প্রায় ২৫০ মিটার এবং প্রস্থ প্রায় ২২০ মিটার এবং ভূমি থেকে প্রায় ২ মিটার উঁচু ছিল। প্রথম পর্যায়ে এটি খননের ফলে উত্তর-দক্ষিণে ৫৭ মিটার এবং পূর্ব-পশ্চিমে ৬১ মিটার দৈর্ঘ্যের একটি বিহার আবিস্কৃত হয়। যার মাঝখানে রয়েছে একটি উন্মুক্ত আঙ্গিনা, যার চারপাশে ৩৭টি ভিক্ষু কক্ষ দেখা যায়। উত্তর এবং দক্ষিণ দিকে ১০টি করে কক্ষ, পূর্ব দিকে ৮টি এবং পশ্চিম দিকে ৯টি কক্ষের অবস্থান পরিলক্ষিত হয়। কক্ষগুলোর প্রাচীরের পুরুত্ব ২ মিটার থেকে ২.৬ মিটার।
এখানে প্রাপ্ত দুই মন্দিরের একটি ছয় ধাপ বিশিষ্ট এবং পূর্ব-পশ্চিমে ৫ মিটার ও উত্তর-দক্ষিণে সম্ভবত ৬ মিটার দীর্ঘ। এর প্রতিটি ধাপ ২৪ সেঃমিঃ চওড়া, ১.৭০ সেঃমিঃ লম্বা এবং ২৭ সেঃমিঃ উঁচু। এর পলেস্তর ২ সেঃমিঃ পুরু এবং ইটের গুঁড়া ও কাদামাটির তৈরি। একে বজ্রলেপ বলে এবং যা বাংলাদেশে এখন পর্যন্ত অন্য কোনো প্রাচীন মন্দির স্থাপত্যে পাওয়া যায় নাই। প্রথম নির্মাণ যুগের এই মন্দির ক্ষতিগ্রস্ত হওয়ায় দ্বিতীয় নির্মাণ যুগে পুরনো এ মন্দিরের সাথে সংযুক্ত করে পশ্চিম পাশে একটি নতুন মন্দির নির্মাণ করা হয় এবং পুরানো মন্দিরটি পুনর্নির্মাণ করা হয়। খনন কাজ এখনো সম্পূর্ণ না হওয়ায় দ্বিতীয় মন্দিরের সম্পূর্ণ অবকাঠামো উন্মোচিত হয়নি।
ডেবোরা ফ্যালকনার

ডেবোরা ফ্যালকনার () (জন্ম: ১৩ আগস্ট, ১৯৬৫) হলেন একজন আমেরিকান সঙ্গীতশিল্পী এবং সাবেক অভিনেত্রী। তার প্রথম অ্যালবাম এর নাম ছিল "আন্ট্যাংগল"। তিনি তার দ্বিতীয় অ্যালবাম "ব্রেভ লাইক মি" মুক্তি দেন ২২ জুলাই ২০০৩ সালে 'রাভিশ' রেকর্ডস এর মাধ্যমে।
ফ্যালকনার হলেন হলিউডের আয়রন ম্যান খ্যাত অভিনেতা রবার্ট ডাউনি জুনিয়র এর প্রাক্তন স্ত্রী। ডেটিং এর ৪২ দিন পর, ২৯শে মে ১৯৯২ সালে বিবাহ করেছিলেন। তাদের ছেলে "ইন্ডিও ফ্যালকনার ডাউনি", সেপ্টেম্বর ১৯৯৩ সালে জন্মগ্রহণ করেন। অবশেষে ফ্যালকনার ডাউনিকে ছেড়ে দেন এবং তাদের একমাত্র ছেলেকে তার সঙ্গে রাখেন।
২০১৬ এএফসি অনূর্ধ্ব-২৩ চ্যাম্পিয়নশিপ

২০১৬ এএফসি অনূর্ধ্ব-২৩ চ্যাম্পিয়নশিপ ছিল এএফসি অনূর্ধ্ব ২৩ চ্যাম্পিয়নশিপের দ্বিতীয় আসর, যা এশিয়ান ফুটবল কনফেডারেশন কর্তৃক এশীয় যুবকদের জন্য আয়োজিত একটি মহাদেশীয় আন্তর্জাতিক ফুটবল প্রতিযোগিতা। প্রতিযোগিতাটি ২০১৬ সালের ১২ থেকে ৩০ জানুয়ারি কাতারে অনুষ্ঠিত হয়। প্রতিযোগিতায় সর্বমোট ১৬টি দল অংশগ্রহণ করে। ২০১৩ সালে শুরু হওয়া এএফসি অনূর্ধ্ব-২২ চ্যাম্পিয়নশিপের নাম পরিবর্তনের মাধ্যমে এএফসি অনূর্ধ্ব-২৩ চ্যাম্পিয়নশিপ চালু হয় এ আসরের মাধ্যমে।
বাছাইপর্বের জন্য ড্র অনুষ্ঠিত হয় ২০১৪ সালের ৪ ডিসেম্বর। এতে ৪৩টি দল ১০টি গ্রুপে ভাগ করা এবং বাছাইপর্ব শেষে প্রতিটি গ্রুপের গ্রুপ বিজয়ী ও ৫টি সেরা রানার্সআপ দল চূড়ান্ত লড়াইয়ের জন্য যোগ্যতা অর্জন করে। কাতার স্বাগতিক দল হওয়া স্বয়ংক্রিয়ভাবে যোগ্যতা অর্জন করে।
বাছাইপর্ব ২০১৫ সালের ২৩ থেকে ৩১ মার্চ পর্যন্ত সময়ে অনুষ্ঠিত হয়। বি গ্রুপের খেলা পাকিস্তানের লাহোরের জন্য নির্ধারিত ছিল, কিন্তু লাহোরে চার্চ বোমা হামলার কারণে তা স্থগিত করা হয়েছিল।
চূড়ান্ত প্রতিযোগিতায় প্রতিদ্বন্দ্বিতা করার জন্য ১৬টি দল নির্বাচিত হয়েছে।
প্রতিযোগিতার সকল খেলা স্বাগতিক শহর দোহার চারটি স্টেডিয়ামে অনুষ্ঠিত হয়।
প্রতিযোগিতার চূড়ান্ত লড়াইয়ের জন্য ড্র অনুষ্ঠিত হয় ২০১৫ সালের ১২ সেপ্টেম্বর স্থানীয় সময় ১২.০০টায়, কাতারের রাজধানী দোহার ফোর সেশনস হোটেলে। এতে ১৬টি দলকে প্রতিটি গ্রুপে ৪টি দল করে ৪টি গ্রুপে ভাগ করা হয়।
বিজয়ী দল ২০১৬ গ্রীষ্মকালীন অলিম্পিকে খেলার যোগ্যতা অর্জন করে।
বিজয়ী দল ২০১৬ গ্রীষ্মকালীন অলিম্পিকে খেলার যোগ্যতা অর্জন করে।
এএফসি থেকে তিনটি দল ২০১৬ গ্রীষ্মকালীন অলিম্পিকের জন্য যোগ্যতা অর্জন করে।
বেগম রোকেয়ার বাড়ি সংলগ্ন প্রাচীন মসজিদ

বেগম রোকেয়ার বাড়ি সংলগ্ন প্রাচীন মসজিদ একটি প্রাচীন নিদর্শন। ধারণা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।এই মসজিদ টি এখন পুনঃ নির্মাণ করা হয়েছে। মসজিদ টির অবস্থান বেগম রোকেয়া স্মৃতিকেন্দ্রের সামনে। কিন্তু কেউ যদি প্রাচীন মসজিদ দেখতে চান তাহলে পারবেন না , কেননা এখানে শুধু প্রাচীন মসজিদের কিছু অংশ দাঁড়িয়ে আছে যা লোক চক্ষুর অন্তরালেই থেকে যায়।
রংপুর শহর থেকে ৮ কিলোমিটার দক্ষিণ পূর্বে অবস্থিত এই মসজিদ টি বেগম রোকেয়ার বাড়িটির খুব কাছেই দক্ষিণ পূর্বে অবস্থিত।
বেগম রোকেয়ার বাড়ি সংলগ্ন প্রাচীন মসজিদ টি বেগম রোকেয়ার পিতা জহিরউদ্দিন মোহাম্মদ আবু আলী হায়দার সাবের এর সময়ে তৈরি যিনি পায়রাবন্দের জমিদারি বংশের সর্বশেষ উত্তরাধিকারী।বেগম রোকেয়ার মাতাও ছিলেন টাঙ্গাইলের বলিয়াদিও জমিদার পরিবারের কন্যা।
বেগম রোকেয়ার বাড়ি সংলগ্ন প্রাচীন মসজিদ এখন আর তেমন কিছুই অবশিষ্ট নাই। যা আছে তা হলো শুধু ভাঙ্গা দেয়াল যা অসংরক্ষিত অবস্থায় আছে।
নারী জাগরণের পথিকৃৎ বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ও বেগম রোকেয়ার বাড়ি সংলগ্ন প্রাচীন মসজিদের সামনে ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।